हनुमान जी का पाटोत्सव धूमधाम से मनाया
श्रीमाधोपुर | कस्बेके श्रीरघुनाथ मंदिर में विराजित संकट हनुमान मंदिर का 11वां पाटोत्सव बुधवार को धूमधाम से मनाया गया। सुबह 8 बजे से हनुमानजी महाराज का पंचामृत अभिषेक, पूजा श्रृंगार आरती की गई इसके बाद दस बजे से श्रीनारायण सत्संग मण्डल द्वारा फाग संकीर्तन किया गया। इस मौके पर त्रिवेणी धाम के संत नारायणदासजी महाराज द्वारा हनुमान उपासना के माहात्मय पर प्रवचन सुनाते हुए कहा कि यह शरीर लंका नगरी है जिसमें स्थित रावण रूपी मन को हावी नहीं होने देना चाहिए सांसारिक मोह को त्याग कर ईश्वर की भक्ति करें, तभी यह मानव जीवन सफल होगा। इस अवसर पर आयोजक युगल किशोर जोशी, डॉ. अंजनी शर्मा, बिहारीलाल पारीक, शिवशंकर चौधरी, जटाशंकर व्यास, नागरमल लोकनाथका, शंकरलाल जोशी सहित अनेक श्रद्धालु मौजूद थे। प्रीतमपुरी| स्थानीयबालाजी मैदान में स्थित बाबा रामदेव मंदिर में मंगलवार रात्रि में जागरण हुआ। इस अवसर पर मंदिर पुजारी बलराम शर्मा ने मंदिर बाबा रामदेव की प्रतिमा का आकर्षक श्रृंगार किया तथा जागरण के बाद श्रद्धालुओं को प्रसाद वितरण किया गया।
bho_Deva hin_Deva